NETFLIXOVA SERIJA
EPIZODA 12
Ustao si.
Probudi se. Idemo na doručak.
Dobro, ali možeš li pričekati vani? Neugodno mi je.
Što je?
Dobro. Samo izađi. Brzo ću doći.
Gladan sam, požuri se.
Zašto ne bih provjerio može li moj zet naslijediti moju tvrtku?
Hoćeš reći da odobravaš moju vezu sa Sung-hoonom?
Da ne odobravam, zašto bih ga pozvao na večeru?
Hoćeš li se udati za mene?
Cha pri telefonu.
G. Jin pri telefonu.
Neću okolišati.
Prekini s mojom kćeri.
Zašto šutiš?
Nisi čuo da sam ti rekao da prekineš s Young-seo?
Ali ne spominji joj ovo. Uvjeren sam da si dovoljno pametan da poslušaš.
Sung-hoone, ulazim!
Još nisi jeo? Idemo na juhu od algi.
Ha-rini mi kuhaju za rođendan.
Ha-rini roditelji?
S njima svake godine slavim rođendan.
Ali Ha-ri im je slagala da je sinoć bila sa mnom.
Vjerojatno je bila s Tae-moom.
Jesi li dobro?
Kako to misliš?
Dobro sam.
Možda mi život nije dodijelio dobre roditelje,
ali okružena sam ljudima koji me vole.
Jao meni.
Zašto se ti brineš za mene?
Ja bih tebe trebala pitati jesi li dobro.
Žao mi je što prolaziš ovo zbog mene.
Nešto ovdje itekako smrdi.
Opet ti o tome?
Već deset godina ondje kupujemo valjuške od riže. Ne bi nas prevarili.
Ne govorim o tome, nego o Ha-ri.
Što s Ha-ri?
Mislim da je sinoć bila s predsjednikom Kangom.
Ma daj, govoriš gluposti!
Ha-ri nije takva djevojka.
Misliš da sam ja lagala svojima i otputovala s tobom
jer sam „takva djevojka”?
Ti si me nagovorio…
U svakom slučaju!
Ha-ri nije takva djevojka!
Majka bi trebala imati više povjerenja u svoje dijete.
Ma samo ne želim da me izigra netko komu vjerujem!
Imam čudan predosjećaj.
Kad god kažeš da imaš čudan predosjećaj,
ispadne lažna uzbuna.
Vjeruj našoj kćeri.
Bože dragi.
Uđi, Ha-ri.
-Dobro, hoću. -Ne želim te pustiti.
Ni ja tebe.
Shin Ha-ri!
Dušo!
-Dušo! -Shin Ha-ri!
Rekla si da si kod Young-seo,
a noć si provela s njim?
-Derište jedno! Ti si skroz poludjela! -Smiri se, dušo!
Majko, molim vas, smirite se. Razgovarajmo.
„Majko”? Ne zovi me tako!
-Derle! -Mama!
-Dušo! -Dobro si?
Jesam.
-Derle! -Mama!
Kako si ga mogla udariti?
Imaj malo stila! Upotrijebi riječi!
„Stila”? Ti to ozbiljno? Dolazi ovamo!
-Dolazi! -Prestani.
S čim?
Dolazi ovamo!
-Ha-ri, ne! -Dolazi ovamo!
-Što? -Gđo Han!
Tata, oprosti što sam lagala, ali…
Oče, majko…
Ha-ri nije kriva za ovo.
Ja sam kriv.
G. Kang.
Da, gospodine?
KANG TAE-MOO
Vi ste predsjednik.
PODUZETNIK PREDSJEDNIK GO FOODA
Kako to da ste s Ha-ri?
Zaljubio sam se u nju na prvi pogled
i želio sam je nastaviti viđati, pa sam koristio posao kao izliku.
Tako smo završili u vezi.
Zašto bi se impozantan muškarac poput vas
tako silno zaljubio u našu Ha-ri?
Ha-ri je za mene
najljepša na svijetu.
Upoznao sam mnogo lijepih žena
dojmljivog podrijetla.
Ali Ha-ri je prva žena koju sam upoznao
u čijem društvu uživam i koja me nasmijava.
Zato je ne puštam.
Zna li vaša obitelj
za Ha-ri?
Vjerojatno im nije drago
što ste u vezi sa zaposlenicom.
Dok god budemo dobro obavljali svoje poslove, ne vjerujem
da će to biti problem.
Ja ću se pobrinuti za blagoslov svoje obitelji.
Stoga, ako se slažete…
želio bih se viđati s Ha-ri s ciljem braka.
Tišina!
Zašto se toliko veseliš?
I ti bi malo klečala?
Znam da ni ja nisam posve nevina u cijeloj priči,
ali smijem li jesti prije bukvice?
Jako sam gladna.
Da, mama.
Young-seo ipak slavi rođendan.
Zar ne?
Čovječe.
Predsjedniče Kang.
Ispričavam se što sam vas maloprije udarila.
Nije bilo namjerno.
Ali poludjela sam kad je Ha-ri izašla iz auta…
Dobar tek.
Jedi.
Jesi li dobro, Sung-hoone? Popij vode.
Ljudi!
Rođendan mi je!
Zar ćete zbilja biti ovako pokisli?
Da, zašto ste pokisli? Ha-ri je dovela vrhunskog…
Hoću reći, odličnog prosca. To treba proslaviti.
Da. Živnite malo.
Donijela sam piće.
Sung-hoone.
Što? Želite piti usred bijela dana?
Imam šampanjac.
Čuo sam da vam se svidio prošli put, pa sam kupio isti.
Što kažete da popijemo po jednu čašu za moj rođendan?
Ali moramo otvoriti restoran.
Dobro, možda samo jednu čašu. Može?
DANAS NE RADIMO
Predsjedniče Kang.
Hajde, popijte piće.
Da, gospođo.
Dobro podnosite alkohol. To je lijepo.
Ne znam znate li,
ali i Ha-ri je baždarena!
Mama, kako to možeš reći?
Popiješ tri boce kao od šale.
-Može ona i četiri, vidjela sam! -Nije istina!
-Tako je. -Nije.
-Vode. -Vode?
Blago tebi.
Young-seo, sretan rođendan!
Kako misliš?
Ha-rina majka.
Mislim da si joj jako drag.
-Stvarno? -E, da, Ha-ri…
Molim?
…gdje je moj poklon?
Zašto se ne obratiš ocu?
-Imam pitanje. -Pitaj.
Sad?
Moraš ga šarmirati.
-Hajde. -Poljubi me.
Hajde!
Želite li čuti tajnu?
-Mama, želiš li čuti? -Što?
Prije otprilike tri godine Ha-min me nazvao pijan.
Dripče, nazvao si je pijan?
-Zašto si me zvao pijan? -Bilo pa prošlo.
Upucavao si joj se?
Zaboga.
-Mama, ti… -Hej.
Kako se usuđuješ očijukati sa starijom ženom?
Takoreći sam ti sestra. Zašto si to učinio?
Oče.
Zašto ste sišli u lokal?
Samo sam htio nešto provjeriti.
Jasno mi je
da se ljutite.
Ali, gospodine…
G. Kang, ja se…
ne ljutim na vas.
Molim?
Znate, Ha-ri…
Odmalena izvrsno pjeva,
pa sam pitao želi li biti pjevačica.
Rekla je da ne želi.
Zatim je u srednjoj školi dobila glavnu ulogu
čim se upisala u dramsku grupu.
Čak je dobila i nagradu.
Pitao sam želi li biti glumica.
Opet je rekla da ne želi i da joj je to samo hobi.
Onda sam saznao…
da se suzdržavala
od svih tih stvari
zato što joj ih ja nisam mogao priuštiti.
I ta je djevojčica…
sad u vezi s uspješnim čovjekom poput vas.
Samo se brinem…
da bi vas ljudi mogli uspoređivati
zbog njezinih roditelja.
To će je povrijediti.
Nešto bih vas pitao.
Jeste li sigurni da Ha-ri neće biti povrijeđena…
i da neće patiti?
Da kažem da sam siguran,
lagao bih.
Svjestan sam da bi mogla privući neželjenu pozornost
ili postati žrtva ogovaranja zbog veze sa mnom.
Koliko god se trudio, ne mogu to spriječiti.
Ali…
Obećavam da ću uvijek biti uz nju
i štititi je svim silama.
Bit ću netko tko joj drži stranu
i tko je razumije.
Molim vas, možete li nam vjerovati
i navijati za nas?
Majko.
Ne zovi me majkom.
DRŽI SE, GEUM-HUI
Ja sam te napustila i pokušala ti uništiti život.
Što?
-Čekaj… -Geum-hui će…
Zašto Geum-hui nju naziva majkom?
Izgleda da sam mnogo toga propustio.
Mislim, majko.
Ispada da je Geum-hui kći koju je napustila
prije negoli se udala u tu bogatu obitelj.
Molim?
Dakle, čitavo je vrijeme vikala na Geum-hui ne znajući da joj je ona kći?
Nevjerojatno.
Stigao sam.
Gdje si ti bio? Nisi se ni oporavio do kraja.
Sad sam dobro, bez brige.
Bio si s onom gđicom Shin ili kako već, zar ne?
Dakle, ne namjeravaš odustati od nje,
ma koliko se ja protivio.
Jesi li me ikad nagnao da promijenim mišljenje?
Molim? Derište jedno.
Djede, oženit ću Ha-ri.
Danas sam upoznao njezine roditelje.
Dakle…
radije odustani, djede.
Taj mali…
Moja prsa. Zaboga.
Boli me.
Derište malo…
Vrata se zatvaraju.
Vrata se otvaraju.
Nećete ući?
Hej.
Što to radiš?
Njih su dvoje u vezi, zar ne?
Tako kažu.
Zašto je onda predsjednik Kang tako opušten?
Nije li Tim 1 bio zadužen za valjuške s korijandrom?
Radi ih drugi tim.
Naš je tim maknut s projekta prema naputku predsjednika uprave Kanga.
Nastavite s projektom.
Vi ste ga vodili dosad i trebate ga provesti do kraja.
Da, predsjedniče Kang.
Hvala vam.
-Ideš, Sung-hoone? -Molim?
Predsjedniče Kang, naš je ured na desetom katu.
Popet ću se stubištem do ureda. Radi zdravlja.
Idemo do 17. kata, Sung-hoone.
Ali ja redovito vježbam.
Hej, ovuda.
Aha.
Čuvajte zdravlje.
Naručio sam ti čaj umjesto kave.
Imaju tvoj omiljeni, rooibos.
Kako to da si tu ovako rano?
G. Kang je predložio
da započnemo novu suradnju
i rekao da zanemarimo glasine.
Ali upravo sam mu rekao da ne mogu.
Zašto? To ti je prilika.
Nemoj to činiti zbog mene.
Zapravo…
zatvaram restoran i odlazim u Europu.
Tako naglo?
Ideš s Yoo-ra?
Prekinuli smo.
Odavno smo to trebali učiniti.
Mislim da smo pobrkali kajanje i ljubav.
Zamolila me da ti se ispričam.
Nije ti mogla pred oči.
A koliko te neće biti?
Imam jednosmjernu kartu za Napulj.
Proputovat ću Italiju i jesti ukusnu hranu.
Kad potrošim lovu, zaposlit ću se u restoranu.
Znaš da to već dugo želim.
Naravno. To ti je san još od studija.
Ne znam kad ću se vratiti,
ali…
vidjet ćemo se.
Dobro. Čuvaj se.
Ha-ri.
Kad se vratim s puta,
možemo li
opet biti bliski prijatelji, kao nekad?
Za to će nam
trebati mnogo vremena, zar ne?
Znaš…
Rooibos sam zavoljela…
zbog tebe.
Ti ga voliš,
pa sam ga i ja počela piti. I svidio mi se.
Nakon nekog vremena…
kad moji osjećaji izblijede
i kad se ne budemo viđali često…
Možda ćemo tada
ponovno postati prijatelji.
Dobro.
Tad ćemo se vidjeti opet.
Prijateljice.
Dobro. Čuvaj se.
Hoću.
Izvolite.
Htio sam te nazvati.
Mislim da je vrijeme da te promaknemo u direktoricu.
Možeš parirati Yu-jeong?
Nikako da se uskladimo.
Na dan kad si me odlučio promaknuti
ja dajem ostavku.
Žao mi je.
OSTAVKA
Cha Sung-hoon ti je rekao?
Ne trči pred rudo.
Bila sam ondje kad si ga nazvao.
I prečula sam razgovor.
Dakle…
što hoćeš reći?
Prekinut ćeš odnos s ocem zbog neke propalice?
Griješiš, tata.
Ne činim to zbog njega.
Činim to zbog tebe. Držiš samo do novca.
-Molim? -Znaš li kako mi je krivo
i neugodno bilo pred njim?
Što si mi ti ikad omogućio, tata?
Otjerao si mamu jer ti nije bila dovoljno dobra.
Želiš mi uzeti čovjeka kojeg volim.
Ne doživljavaš me kao kćer.
Ja sam za tebe samo imovina, zar ne?
Od majke si naslijedila sve najgore.
Tako si uskogrudna.
Nisam ti ništa omogućio?
Misliš da išta možeš postići bez mojega prezimena?
Zapravo…
mislim da mogu.
To ću i dokazati.
Znam se snaći i sama, bez tvojega prezimena.
Od srca zahvaljujem što si me tako dugo uzdržavao.
Danas mi je rođendan, znaš?
Je li to novi recept?
Što to radiš?
Ma koliko ti nedostajala, ne smiješ ulaziti ovamo!
Što ako nas kolege vide?
Ne dolazim kao tvoj dečko.
Šef sam kojeg zanima kako napreduju novi proizvodi.
Razumijem.
Da, šefe.
Kako ide?
Stavila si više korijandra.
Tako je. Povećala sam omjer začina,
no bojim se da se nekima to neće svidjeti.
Mislim da je bolje tako, nego da bude bezukusno.
Slažem se, ali…
Da, gđo Yeo.
Sad sam pred kuhinjom.
-Bože dragi! Dolazi gđica Kim! -Što?
Zašto…
Da, reći ću gđici Shin.
Što? Nije ovdje.
Je li na toaletu?
Zašto se skrivamo? Nismo ništa čudno…
Čudno je što smo uopće sami tijekom radnog vremena.
Gđice Shin.
-Hye-ji. -Što?
-U kafiću sam u predvorju. -Bože moj.
Možeš se spustiti načas?
Lice mi je suho jer sinoć nisam mogla spavati!
Tako.
Sad mi se lice sjaji.
A, da. Gđica Shin.
Ma nema veze.
Ne smij se. Znaš li kako sam bila nervozna?
A sad?
Hoćeš li prestati?
Samo trenutak.
Da, g. Go?
Predsjedniče, imam lošu vijest. Vaš se djed srušio.
Molim?
Tlak mu je porastao nakon našeg poslovnog ručka.
Prevezli smo ga u bolnicu Kangsung.
Požurite se. U Kangsungu smo!
U redu, dolazim odmah.
Što je rekao?
Je li se iznenadio kad je čuo da sam u bolnici?
Jest. Rekao je da dolazi odmah.
A što će? Misli da sam se srušio!
Mora prekinuti s onom malom.
Svakako!
Profesore Kim, napravite mi sve žive pretrage
da se Tae-moo uplaši. Dobro?
-Da, gospodine. -Dobro.
-Ja sam na redu? -Da.
Mislim da ćete izgubiti.
KANG TAE-MOO
Hej, ovo je…
Drago mi je što nije stvarno bolestan.
Ovako neće ići.
BOLNICA KANGSUNG U SEULU
Strašno mi je dosadno.
Baš je zagušljivo ovdje.
Gadovi jedni…
Zašto se ne otvara?
Što?
Kvragu.
Moja glava.
Bože moj.
Jao meni.
Što? Što vi ovdje radite?
Kako se usuđujete pojaviti ovdje?
Zdravo. Donijela sam vam nekoliko knjiga i odjeću od kuće.
Predsjednik Kang ima važan sastanak, pa je poslao mene.
Dobro slušajte.
Zbog vas sam se i srušio!
Nastavim li vas gledati, past ću u nesvijest od ljutnje.
Zato idite!
Bože dragi.
-Dajte da vam otvorim. -Prokleti termos.
Ja ću vam ga otvoriti.
Tako.
Evo ga!
Rekao sam vam da idete!
Trebate na toalet? Dajte da vam pomognem.
Ne treba mi pomoć!
Rekao sam da idete!
Zaboga.
Jeste li dobro?
Zar se niste srušili zbog visokog tlaka?
Nije riječ o visokom tlaku.
Trenutačno me samo muči grč u nozi…
Što?
Pustite me. Dobro sam.
Pomoći ću vam iako vam nije drago.
Ako se opet srušite, bit će stvarno gadno.
-Dobro sam, zbilja. -Zaboga.
Idemo.
Nisam to ovako zamislio…
Samo vi polako.
Drago mi je što nije stvarno bolestan.
Ovako neće ići.
A da ja odem u bolnicu?
-Molim? -Bila sam mu zaista draga
kad je mislio da sam Geum-hui.
Tko zna?
Možda me opet zavoli ako provedemo neko vrijeme zajedno.
Zar ne?
Bit ću ovdje dok Kang Tae-moo ne dođe, gospodine.
Nevjerojatno.
Vraćaš se s posla? Dođi, večerajmo zajedno.
Rođendan ti je, želio sam ti pripremiti večeru.
Sjedni.
Što?
Sve si ovo sam pripremio?
Samo juhu.
Nisam neki kuhar, pa sam ostalo naručio.
Hajde, kušaj.
Držao sam se recepta, ali ne znam hoće li ti se svidjeti.
Ukusna je.
Baš je ukusna.
Što ti je?
Nešto se dogodilo na poslu?
Danas sam ocu predala ostavku.
Mislila sam da ću se osjećati dobro,
da mi neće smetati da ga nikad više ne vidim, ali…
Young-seo.
Ali nemoj previše mrziti mojega oca.
Što čovjek više ima, to je gramziviji.
Odsad ću ti biti još bolja, Sung-hoone.
Dobro?
Što ćeš sad kad si nezaposlena?
Osnovat ću vlastitu tvrtku.
Kad si to odlučila?
To mi je oduvijek san.
Željela sam osnovati tvrtku s jedinstvenom mišlju vodiljom.
Uvijek sam o tome razmišljala. Ovako ću to učiniti prije.
Ali trebat će ti mnogo novca.
Uložit ću otpremninu koju sam dobila
i podići ću nekoliko kredita.
Čekaj malo.
Molim?
Što je to?
STANJE 1 700 600 000 VONA
To je novac koji mi je Tae-moo dao
i moje dionice. Time osnuj tvrtku.
U redu je.
Puno je to novca, a parovi si ne bi trebali posuđivati.
I ne činim to.
Ja ću biti prvi ulagač u tvoju tvrtku.
-Zbilja to misliš? -Ja sam izbirljiv, znaš?
Najprije hoću ozbiljan poslovni plan.
Ako budem zadovoljan,
sve ću uložiti.
Sung-hoone.
Hvala ti.
Ne možeš to tako olako shvaćati.
Hoću poslovni plan.
Bez brige.
Samo malo. Ne bi li se ona trebala brinuti o meni? Gdje li je?
Za Boga miloga.
G. Kang.
Budući da je vani hladno,
donijela sam ssanghwa-čaj.
Išla sam u obližnji kafić
jer sam čula da ga ondje pripremaju kako valja.
I sjajan je.
Izvrstan.
Kušajte.
Pa, koliko dobar može biti? Obični ssanghwa-čaj.
Samo trenutak.
Izvolite…
Rekli su da bi se prerano ubačeni žumanjak prekuhao.
Zbilja?
Ovo je prava stvar. Savršen je za ovo vrijeme.
Nije li?
Baš mi je drago što vam se sviđa.
Kako to mislite? I nije bio nešto.
Gledajmo radije TV.
Baš lijepo.
Sama priroda.
To je orada, zar ne?
-To je orada! -Kako ste to znali?
Kako ne bih! Istraživala sam razne ribe kad sam pripremala naše riblje gulaše.
Poprilično je velika.
Tu ribicu nazivate velikom?
Vi ste ulovili veću?
Dakako.
Nekoć sam čak ulovio morskog psa.
Morskog psa? Pravog morskog psa? Stvarno?
Naravno! Ne vjerujete mi?
Bio je veći od mene.
Bio je poput ovog kreveta.
Imao je 80 ili 90 kila.
Vi mene zafrkavate, zar ne?
Čovječe. Želite dokaz?
Bože moj.
Evo!
Vidite?
To ste zaista vi? Sami ste ulovili to čudo?
Naravno! Tko bi drugi… Ma dajte.
Imate li još fotografija?
E, to je orada.
Što je ono? Mala beba.
U pravu ste! To je beba!
Čujte, na otvorenom su moru morski su psi vrlo česti.
Ali vidjeli ste onu fotku, zar ne?
Bio sam na maloj stijeni sa štapom za pecanje
i sam sam se borio s onim čudom!
To ne može svatko.
Bože moj!
Takvo što nigdje ne možete…
Pa, vi ste profesionalac!
Kvragu, što ja to radim?
U svakom slučaju…
Više ne želim razgovarati s vama. Gledajte televiziju u tišini.
Nevjerojatno.
-Razumijem. -Izgleda ukusno.
Sama prelazim most Yeongdong
U noćnom vlaku
On vjerojatno ne zna
On vjerojatno ne zna kako je to
Moji roditelji vole ovu pjesmu.
Ništa nisam rekao.
Baš volim ovaj dio.
Žaljenje, žaljenje, žaljenje
To mora da je žaljenje
Navika. Uvijek pjevam kad gledam televiziju s roditeljima.
Opet sam bila preglasna?
Niste.
Ja sam star i slabo čujem. Uopće niste bili glasni.
Ako želite pjevati, samo izvolite.
Meni to nimalo ne smeta.
U redu.
Sama lutam mostom Yeongdong
U noćnom vlaku
On vjerojatno ne zna
Da se utapam u kiši
U svojoj tuzi, u svojoj boli
Lutam mostom Yeongdong
U noćnom vlaku
VIP SOBA 1701 G. KANG **-GOO
Hvala.
Hvala tebi. Djed te gnjavio, zar ne?
Sama sam htjela doći. U redu je.
Zašto si onda snuždena?
Znaš, ljudi stariji od 60 inače me jako vole.
Young-seo me jedanput zadirkivala zbog toga.
Nazvala me Zvijezdom Staračkog Doma.
Ali to baš i nije upalilo…
s tvojim djedom.
Ja te volim. Mislim da si previše pohlepna.
Nije mi baš do šale.
Možemo ići polako.
Nećemo ništa požurivati.
Predsjedniče Kang.
Profesore Kim.
Žao mi je zbog mojeg djeda.
Ne brinite se.
Da nije obavio pregled, bilo bi gore.
Molim?
O čemu vi…
Zašto me ne otpuštaju iz bolnice?
Profesor Kim želi napraviti još pretraga.
Sung-hoone, dobro sam.
Sjajno se osjećam.
Samo sam glumio da mi nije dobro.
Reci mu da me može otpustiti, dobro?
Žao mi je. Molim vas, pričekajte još dan.
Valjda sam si sam kriv.
Pobogu.
Dr. Kim, taj gad. Ja ću ga…
G. Kang ne može izdržati daljnje operacije.
Ima li drugih mogućnosti liječenja?
Postoje stentovi obloženi matičnim stanicama.
Ali u Koreji…
Što s Korejom?
O čemu govorite?
Kakva operacija?
Kakvo liječenje?
Gospodine.
Tae-moo, što se događa?
Imamo problem sa stentom ugrađenim u vašu srčanu žilu.
Oštećene su unutarnje stijenke žile.
A budući da ste operirani više puta,
vaše tijelo ne bi izdržalo novu operaciju.
Djede.
Da?
Trebao si mi reći da ideš pecati.
Mogli smo ići istim autom.
Inače me ignorirate kad vas zovem na pecanje.
Dugo nismo išli. Hoćemo se kladiti tko će najviše upecati?
Nema šanse da me nadmašite, dripci.
Nećemo znati ako ne pokušamo.
Istina.
Budi bez brige.
Ja ću te izliječiti.
Ne budi bezobrazan.
Ma koliko ti bio odrastao,
svejedno si mi unuk.
Sam se mogu nositi sa svojom bolešću.
Uvijek ste bili naša stijena.
Molim vas da tako i ostane.
Djede.
Nije tako loše biti bolestan.
Nisam mislio
da ćeš me ikad tako nazvati.
Kad si se vratio?
Kako je predsjednik uprave Kang?
Ima problem s krvnim žilama
za koji u Koreji još nema lijeka.
Tako da…
Vodim ga u SAD.
Kad smo kod toga, Ha-ri,
hoćeš li poći sa mnom?
Znam da je to sebično
i da mnogo tražim od tebe.
Ali želim da budeš
uz mene.
Ne predlažem da daš otkaz.
Imamo program slanja istraživača u inozemstvo.
Ako se prijaviš, uvjeren sam da ćeš…
Ne.
Znam da bi me primili.
Ali…
ako to učinim,
u tvrtki će početi kolati glasine.
Ne obaziri se na druge ljude.
To i ne činim.
Samo…
ne želim
da nastaviš patiti zbog ove situacije.
Ha-ri, veoma sam zabrinut.
Moj je djed istovremeno…
moj otac
i moja majka.
I ako mu se…
nešto dogodi…
Znam.
To je razlog više da ne pođem s tobom.
Zdravlje tvojega djeda trenutačno je najvažnije.
On i dalje ne odobrava našu vezu.
Kako da idem s tobom?
Oprosti.
Nisam si mogao pomoći…
premda sve to znam.
Znam kako ti je.
Kako ćemo jedno bez drugoga?
Što? Zar se više nikad nećemo vidjeti?
Ma ne.
Čemu onda taj ton?
Netko bi mogao pomisliti da prekidamo.
Vratit ću se za tren oka.
Zato me čekaj.
Dobro?
Dobro.
GODINU DANA POSLIJE
GO FOOD DOSTIŽE REKORDNU PRODAJU OD 2 BILIJUNA VONA
Mislite da ćemo ovo tromjesečje dobiti bonus?
Bonus?
Kakav bonus?
Naši valjušci za tržište SAD-a
imaju većinu na svjetskom tržištu.
I naš danji kimchi bio je hit.
Tako je.
Čula sam da nam je prodaja dosegla dva bilijuna vona.
Zapravo,
te smo proizvode razvili prije vašeg zaposlenja.
A vi biste bonus?
Bonus?
Moraju nam ga dati. I hoće!
Zbilja?
-Naporno ste radili. -Baš sam sretna!
Razvojni time 1!
Je li ovo
sve za što ste sposobni?
U čemu je problem? Što smo učinili?
Znate da Tim 4 razvija proizvod s curryjem, zar ne?
Ali ispada da i Tim 1 razvija proizvod s curryjem, je li?
Kako ste nas mogli tako izigrati?
Pomoćniče voditeljice Gye,
kad smo to izigrali…
Stanite! Svi stanite!
RAZVOJNI TIM 4 VODITELJ GYE BIN
Prestani me nazivati pomoćnikom.
Već sam odavno voditelj.
Oprosti, stara navika.
U svakom slučaju, mi razvijamo prepečenac s curryjem.
To je međuobrok!
A vi radite nekakav curry… Kako je ono bilo?
Gulaš.
Tako je. Gulaš s curryjem, kako god.
„Kako god”?
Vrijeđaš naš gulaš?
A kod kuće ti je bio dobar.
Ispričaj se!
Kako god.
Mora da si ljubomoran kad prosvjeduješ ovako glasno.
Ako ovako misliš nastaviti,
barem nas počasti kavom, jasno?
„Glasno”? „Jasno”?
Čuj ti rime.
Ti si neka reperica?
Ponovit ću.
Čuvajte se, Time 1!
Dosta, g. Gye.
Oprostite. Idemo mi.
Bok!
Morate se zauzeti za sebe!
Novi nas tip nije ni pozdravio!
Njih su dvoje baš strašni kad se svađaju.
Što ako se razvedu?
Nema šanse.
Dušo.
Izigravao sam frajera pred svojim timom. Oprosti.
Idemo zajedno kući poslije posla?
Obećavaš?
Čuvajte se, Time 1.
Opet ću joj skuhati taj gulaš.
Bok, Young-seo.
Odmah?
Bože.
Oprosti, Sung-hoone.
Izvoli.
Hvala ti.
Oglašivači stižu za deset minuta, a zaboravila sam uređeni primjerak.
Ovih dana ne znam kako se zovem.
Ionako ne radim. Ne brini se i slobodno mi naređuj.
Baš je lijepo što je moj dečko uzeo slobodnu godinu.
Vidimo se kod kuće. Bok.
Young-seo.
Da?
Volim te.
I ja tebe.
Vaša pržena piletina.
Hvala vam.
Nema na čemu. Dobar tek.
-Imaju prihod od 170 milijuna dolara -Što?
-Ne radi li ondje vaša kći? -ove godine,
-a popularnost -Što?
ovog proizvoda ne opada.
G. Kang, što mislite, koji je razlog vašeg uspjeha?
Proizvodimo instant-proizvode,
ali volim vjerovati
da oni odišu našom posvećenošću kupcima
i stvaraju ovu čaroliju.
Pravi klišej, zar ne?
Nipošto.
G. Kang, moram kazati
da i najveći klišeji iz vaših usta zvuče dobro.
Možda vaš izgled dovoljno govori.
Polaskan sam.
G. Kang Tae-moo danas je gostovao u emisiji i…
Zašto si to učinila?
Govore o Ha-rinim valjušcima.
Nemamo zašto gledati u njegovu njušku.
Rekao je da će se brzo vratiti,
a već godinu dana radi u njujorškom ogranku.
Vjerojatno ondje radi
jer mu je djed još na liječenju.
Tko zna?
Možda ima novu djevojku.
Ne govori gluposti.
Mislila sam da ga mrziš. Zašto odjednom zauzimaš njegovu stranu?
Ha-ri.
Bok, Tae-moo.
Naspavao si se?
Nisam, sinoć sam radio dokasna.
Stvarno? Probudio si se zbog mene?
Ne, u redu je.
Ti si dobro?
Jesam. Ja sam uvijek dobro.
Kako ti je djed?
Jučer je bio na kontroli i rekli su da je dobro.
Kakvo olakšanje.
Tae-moo…
-Što se tiče tvojeg rada u SAD-u… -Čekaj.
Moram se javiti. Poslovni je poziv. Nazvat ću te.
Dobro.
To baš i nije bilo lijepo od Tae-mooa, zar ne?
Smijem biti povrijeđena, zar ne?
-Probudi se. Vidi! -Što je?
-Hajde, ustaj. -Zašto?
Kang je upleten u skandal!
-Što? -Hajde, pogledaj.
SUMNJA SE NA VEZU KANG TAE-MOOA I ČELISTICE BAEK YUN-SEO
To su samo glasine, zar ne? S vama je sve u redu?
Jest.
Sve je bilo O. K. kad ste se čuli?
Kad sam ga jučer nazvala, činilo se da ima mnogo posla.
Urazumi se.
Sigurno ga prati čopor zgodnih žena.
Što želiš reći?
Ha-mine.
Briši.
Briši!
-Hajde, briši! -Urazumi se.
Osoba se ne javlja. Molim vas, ostavite poruku…
Ne javlja se u ovoj situaciji?
Jesi li vidio članak o skandalu?
Stvarno ćeš se tako ponašati?
Da, gđo Yeo.
Bit ću na godišnjem do sljedeće srijede.
Napokon ćete iskoristiti godišnji?
Kako to?
Idem u New York.
Možete li otvoriti prtljažnik?
Što ti radiš ovdje?
Nisam se najavio da te iznenadim.
Kamo si pošla?
U SAD, naravno…
Kvragu!
Što je tebi?
Što?
Misliš na skandal?
Znao si za to?
A ignorirao si moje poruke i pozive?
Znaš li koliko sam…
Oprosti. Saznao sam kad sam se ukrcao u avion.
Vas dvoje niste…
Ništa nije bilo?
Jasno da nije.
Ona se viđa s nekim stranim studentom.
Njezina je obitelj to izmislila jer se protive braku.
Zagrli me.
Nećeš me opet odgurnuti i udariti?
I to je udarac.
Baš si lijepa danas.
Želiš li prošetati sa mnom?
Kako to da si došao sam? Što je s tvojim djedom?
On se vraća sljedeći tjedan.
Ja sam došao prije radi tebe.
Je li blagoslovio našu vezu?
Pa, to je…
Ne znam trebam li ti reći.
Prestani me zadirkivati!
Dobro.
Reći ću ti.
Rekao mi je da se ne vraćam kući dok ti ne dam ovo.
Što je to?
Ti to…
mene prosiš?
Znaš da mrzim tratiti vrijeme?
Ne mogu više bez tebe.
Stoga se vjenčajmo.
To ćemo još vidjeti.
Praviš se nedostižna na vlastitu štetu.
Znaš da sam u mnogočemu dobar, zar ne?
Dugo ti je trebalo.
Još nisam pristala.
Stavila si prsten. To znači „da”.
Rekla sam ti da ćemo još vidjeti.
Reci mi da me voliš.
Molim?
Budi mi dobar, može?
Prijevod titlova: Ema Horvath